Ambient. Mi is az az ambient? *Az „ambient” létező melléknév az angol nyelvben, jelentése: körülvevő, környező. Zenei értelemben Brian Eno használta először 1978-as lemezének belső borítóján írt jegyzetében. Így fogalmaz: „Az ambient zene nyugalmat és gondolkodási teret hivatott létrehozni. Az ambient zenének a hallgatói figyelem legkülönfélébb szintjeihez alkalmazkodnia kell, anélkül, hogy bármelyik szint felé is elköteleződne: épp annyira kell érdekesnek lennie, mint amennyire figyelmen kívül hagyhatónak”.*

Akira Rabelais:1671 Milton Samson 1122 Add thy Spear, a Weavers beam, and seven-times-folded shield művét leginkább így tudnám jellemezni. Nyugodtság, könnyed, mégis érdekes hallgatási anyag. Megnyugtat de szórakoztat is.

Az egész bő hét perc alatt egy statikusság visz minket végig, melynek van egy íve. Elérünk egy tetőpontot, ahol nem a dinamika, vagy a különböző effektek sokasága a domináns, hanem az érzés. Az elején hallhatunk egy női éneket, majd ez abbamarad és csak a statikusság marad. Hallani, hogy a művész dolgozott effektekkel, szűrőkkel, ezzel teremtve hangszíneket majd ezeket összefolyatta. Nem hallani zavaró, hirtelen beugró hangokat, vagy eltérést az elején elgondolt koncepciótól és mindvégig megtartja az érzést, mégsem untat. Mondhatni, minimalista marad végig, mégis érdekes.

Könnyed hallgatnivaló. Tudom ajánlani meditáláshoz, egy üveg ital mellé és ne felejtsük el, hogy az ez előtti hat tételbe is érdemes beelhallgatni.